སེམས་ལ་ཞུགས་ནས་སངས་རྒྱས་དཀོན་མཆོག་གི་སྐྱབས་འོག་ཏུ་ཆུད་པར་གྱུར་པར་བསམ།ཆོས་ལ་སྐྱབས་སུ་མཆིའོ།།ཞེས་ལན་མང་དུ་བརྗོད་པས་ལུང་དང་རྟོགས
པའི་ཆོས་ཀུན་བུ་ཏིའི་རྣམ་པར་ཤར་བ་རྣམས་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་བབས།རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས་ཐོག་མེད་ནས་བསགས་པའི་སྡིག་ལྟུང་སྒྲིབ
པ་ཐམས་ཅད་དང་།ཁྱད་པར་དུ་ཡང་དམ་པའི་ཆོས་སྤངས་པ་སེམས་ཅན་ལ་གནོད་འཚེ་བྱས་པ།གསུང་རབ་འོ་བརྒྱ་ལ་སར་དང་གཏའ་མར་བཞག་པ།ཟོང་དུ་བྱས་ཤིང་བླུས་ཟོས་པ།ཆོས་སྨྲ་བ་ལ་མ་དད་བརྙས་སྨོད

བྱས་པ་ལ་སོགས་པ་ཆོས་ལ་བརྟེན་པའི་སྡིག་ལྟུང་སྒྲིབ་པ་མཐའ་དག་བྱང་ཞིང་དག།ལུས་དངས་གསལ་འོད་ཀྱི་རང་བཞིན་ཅན་དུ་གྱུར།ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས།ཁྱད་པར།
དུ་ཆོས་དགོན་མཆོག་གི་བྱིན་རླབས་ཐམས་ཅད་རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་ནས་ཆོས་དཀོན་མཆོག་གི་སྐྱབས་འོག་ཏུ་ཆུད་པར་གྱུར་པར་བསམ།དགེ་འདུན་ལ་སྐྱབས་སུ་མཆིའོ།།ཞེས་ལན
མང་དུ་བརྗོད་པས།བྱང་སེམས་ཉན་རང་དཔའ་བོ་དཔའ་མོ་བསྟན་སྲུང་ཡེ་ཤེས་པའི་ཚོགས་རྣམས་ཀྱི་སྐུ་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་བབས།རང་གཞན་སེམས་ཅན་ཐམས་ཅད་ཀྱི་ལུས་སེམས
ལ་ཞུགས་པས་ཐོག་མེད་ནས་བསགས་པའི་སྡིག་ལྟུང་སྒྲིབ་པ་ཐམས་ཅད་དང་།ཁྱད་པར་དུ་ཡང་དགེ་འདུན་གྱི་དབྱེན་བྱས་པ།ངན་སྨྲས་དང་བསྐུར་བ་བཏབ་པ།དགེ་འདུན་གྱི་ནད་ཁྲིམས་དང་འགལ་བ།གུས་པས
མཆོད་བཀུར་མ་བྱས་པར།ཕྱོགས་རིས་དང་ཚིགས་སྡང་བྱས་པ།ཕྱག་དང་གུས་འདུད་དང་དུ་མ་བླངས་པ།ཁྱད་གསོད་དང་ང་རྒྱལ་བྱས་པ།འདུ་སྒོ་བསྒྱུར་འཕྲོག་དང་།ཟས་གོས་ཡོ་བྱད་སོགས་དཀོར་རྫས་ལ་ལོངས་སྤྱད
པ་ལ་སོགས་པ།དགེ་འདུན་ལ་བརྟེན་པའི་སྡིག་ལྟུང་སྒྲིབ་པ་མཐའ་དག་བྱང་ཞིང་དང་།ལུས་དྭངས་གསལ་འོད་ཀྱི་རང་བཞིན་ཅན་དུ་གྱུར།ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས།།

ཁྱད་པར་དགེ་འདུན་དཀོན་མཆོག་གི་བྱིན་རླབས་ཐམས་ཅད་རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་ནས་དགེ་འདུན་དཀོན་མཆོག་གི་སྐྱབས་འོག་ཏུ་ཆུད་པར་གྱུར་པར་བསམ།ཡི
དམ་དཀྱིལ་འཁོར་གྱི་ལྷ་ཚོགས་འཁོར་དང་བཅས་པ་རྣམས་ལ་སྐྱབས་སུ་མཆིའོ།།ཞེས་ལན་མང་དུ་བརྗོད་པས།ཡི་དམ་ལྷ་ཚོགས་རྣམས་ཀྱི་སྐུ་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་པ་བས།རང་གཞན་
སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས།ཐོག་མེད་ནས་བསགས་པའི་སྡིག་ལྟུང་སྒྲིབ་པ་ཐམས་ཅད་དང་།ཁྱད་པར་དུ་ཡང་རྒྱུད་སྡེ་གོང་འོག་གི་རྩ་བ་དང་ཡན་ལག་གི་དམ་ཚིག་ཉམས་ཆག་ཐམས་ཅད
བྱང་ཞིང་དག།ལུས་དྭངས་གསལ་འོད་ཀྱི་རང་བཞིན་ཅན་དུ་གྱུར།ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས།ཁྱད་པར་ཡིད་མ་ལྷ་ཚོགས་རྣམས་ཀྱི་སྐུ་གསུང་ཐུགས་ཀྱི་བྱིན་རླབས
ཐམས་ཅད་རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་ནས་ཡི་དམ་ལྷ་ཚོགས་རྣམས་ཀྱི་སྐྱབས་འོག་ཏུ་ཆུད་པར་གྱུར་པར་བསམ།དཔལ་མགོན་དམ་པའི་ཆོས་སྐྱོང་བའི་སྲུང་མ་ཡེ་ཤེས་ཀྱི་སྤྱན་དང
ལྡན་པ་རྣམས་ལ་སྐྱབས་སུ་མཆིའོ།།ཞེས་ལན་མང་དུ་བརྗོད་པས།ཆོས་སྐྱོང་སྲུང་མ་རྣམས་ཀྱི་སྐུ་ལས་འོད་ཟེར་བསྐལ་པའི་མེ་འོད་ལྟ་བུ་འཕྲོས།རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས།ཐོག

མེད་ནས་བསགས་པའི་སྡིག་ལྷུང་སྒྲིབ་པ་ཐམས་ཅད་དང་།ཁྱད་པར་དུ་ཡང་བསྙེན་སྒྲུབ་དང་བསྐད་བཤགས་ཚུལ་བཞིན་མ་བྱས་པ་དང་།གཏང་དག་དང་མཆོད་གཏོར་ཉམས་ཆག་སོགས་རང་རང་གི་སྐུ་གསུང་ཐུགས
ཀྱི་དམ་ཚིག་དང་འགལ་བ་རྣམས་དང་།ཆོས་སྒྲུབ་པ་ལ་བར་དུ་གཅོད་པའི་ཕྱི་ནང་གསང་བའི་ནད་གདོན་འགལ་རྐྱེན་པར་ཆད་ཐམས་ཅད་ལྷག་མེད་དུ་བསྲེགས་ཤིང་སྦྱངས།ལུས་དྭངས་གསལ་འོད་ཀྱི་རང་བཞིན་ཅན
དུ་གྱུར།ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས།ཁྱད་པར་ཆོས་སྐྱོད་སྲུང་མ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད་རང་གཞན་སེམས་ཅན་ཐམས་ཅད་ཀྱི་ལུས་སེམས
ལ་ཞུགས་ནས་ཆོས་སྐྱོང་སྲུད་མ་རྣམས་ཀྱི་སྐྱབས་འོག་ཏུ་ཆུད་པར་གྱུར་བར་བསམ།དེ་ནས་སྐད་ཡང་བླ་མ་ལ་སྐྱབས་སུ་མཆིའོ།།ཞེས་སོགས་སམ།ན་མོ་གུ་རུ་བྷྱཿཞེས་སོགས།སྐྱབས་འགྲོ་བཞི་སྐོར་སོགས་ལ་འབད
བཞིན།གོང་དུ་བཤད་པ་ལྟར།བླ་མ་མཆོག་གསུམ་གྱི་ཡོན་ཏན་དང་ཐུགས་རྗེ་དྲན་པའི་དད་གུས་དང་།རང་གཞན་འཁོར་བ་སྤྱི་བྱེ་བྲག་གི་སྡུག་བསྔལ་གྱིས་མནར་ཚུལ་དྲན་པའི་དེས་འབྱུང་དང་།བྱམས་སྙིང་རྗེ་སོགས
ཀྱི་དམིགས་རྣམ་སྐྱོང་བཞིན་སྐྱབས་འགྲོ་ལ་འབད་ནས་བླ་མ་མཆོག་གསུམ་གྱི་བྱིན་གྱིས་བརླབས་པའི་མཚན་མ་དང་།སྡིག་ལྟུང་དག་པའི་མཚན་མ་བརྟན་པོ་མ་བྱུང་གི་བར་དུ་འབད་ཅིང་།དེ་ནས་ཀྱང་ཇེ་རྒྱས་སུ་བཏང

སྟེ།ཇི་སྲིད་བྱང་ཆུབ་ཆེན་པོ་མ་ཐོབ་ཀྱི་བར་དུ་སྐྱབས་འགྲོ་འབའ་ཞིག་གོང་འཕེལ་དུ་གཏོང་བ་ལས་ཐབས་གཞན་མེད་པས།དེ་ལྟར་འབད་ན་གོང་དུ་བཤད་པའི་ཕན་ཡོན་རྣམས་ཀྱིས་མཚོན།འཇིག
རྟེན་དང་འཇིག་རྟེན་ལས་འདས་པའི་ལེགས་ཚོགས་ཐམས་ཅད་འབད་མེད་དུ་འགྲུབ་པར་འགྱུར་བར་ཐེ་ཚོམ་མེད་དོ།།དེ་ཡང་དང་སྐྱབས་ཡུལ་གང་ལ་འབྲེལ་ཡོད་མིན་མི་ཤེས་ཤིང་།རང་ཉིད་དད་པ་ཆེ་བ་དེ་ལ་འབྲེལ
ཡོད་པའི་ངེས་པའང་མེད་གཤིས།སྐྱབས་ཡུལ་ཕྱོགས་རེ་བ་ལ་གསོལ་བ་འདེབས་པ་ལས།སྐྱབས་ཡུལ་སྤྱི་ཁྱབ་ལ་གསོལ་བ་བཏབ་ན།དེའི་ནང་ནས་རང་ལ་འབྲེལ་ཡོད་པ་དེས་མཁྱེན་ནས།ཚུད་རྗེས་སུ་འཛིན
པ་རྟེན་འབྲེལ་ཀྱི་ཆོས་ཉིད་ཡིན་པས།སྤྱི་ཁྱབ་མཐའ་དག་ལ་གསོལ་བ་འདེབས་པ་གནད་ཟབ་ཅེས་དམ་པའི་ཞལ་ལས་ཐོས་པས་དེ་བཞིན་བྱ་ལ།འོན་ཀྱང་རྩ་བའི་བླ་མ་དང་རྗེ་རིན་པོ་ཆེ་ལྟ་བུའི་བླ་མ།སྟོན་པ་དང
སྨན་བླ་མི་འཁྲུགས་པ་སོགས་སངས་རྒྱས།བདེ་གསང་སོགས་ཡི་དམ།འཇམ་དབྱངས་དང་སྤྱན་རས་གཟིགས་སོགས་ལྷག་ལྷ།མགོན་ཆོས་སོགས་ཆོས་སྐྱོང་སྲུང་མ་གང་ལ།གཙོ་བོར་ནན་ཏན་བྱེད་འདོད་ཀྱང་།
མདུན་གྱི་ཚོགས་ཞིང་དུ་མི་བཞུགས་པ་གཅིག་ཀྱང་མེད་པས།ལོགས་སུ་ངལ་བ་བསྟེན་མི་དགོས་པར་རང་མདུན་གྱི་དེ་དང་དེ་ལ་དམིགས་ནས།གསོལ་འདེབས་བཟླས་བརྗོད།འཕྲིན་བཅོལ་སོགས་བྱས་ན།ཕུན

སུམ་ཚོགས་པའི་ཡན་ལག་ཏུ་འགྱུར་པར་གསུངས།མཇུག་ཏུ་ཚད་མེད་བཞི་བསྒོམ་པར་འདོད་ན་འདི་ལྟར།རང་དང་གཞན་གྱི་སྡུག་བསྔལ་རྒྱ་མཚོའི་ཐོག་མ་དང་ཐ་མའི་མཐའ་མི་མངོན་པ་འདི་གང་གིས་ལན་ན།ཉེ
རིང་ཆགས་སྡང་འདིས་ལེན་པར་འདུག་པས།རང་གཞན་སེམས་ཅན་ཐམས་ཅད་ཉེ་རིང་ཆགས་སྡང་དང་བྲལ་བའི་བཏང་སྙོམས་ལ་གནས་ན་ཅི་མ་རུང་གནས་པར་གྱུར་ཅིག།གནས་པར་བདག་གིས་བྱའོ།།དེ་ལྟར་བྱེད
ནུས་པར་བླ་མ་ལྷས་བྱིན་གྱིས་བརླབ་ཏུ་གསོལ།སེམས་ཅན་ཐམས་ཅད་བདེ་བ་དང་བདེ་བའི་རྒྱུ་ཐམས་ཅད་དང་ལྡན་ན་ཅི་མ་རུང་ལྡན་པར་གྱུར་ཅིག་ལྡན་པར་བདག་གིས་བྱའོ།།དེ་ལྟར་བྱེད་ནུས་པར་བླ་མ་ལྷས་བྱིན
གྱིས་བརླབ་ཏུ་གསོལ།སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་ཐམས་ཅད་དང་བྲལ་ན་ཅི་མ་རུང་བྲལ་བར་གྱུར་ཅིག།བྲལ་བར་བདག་གིས་བྱའོ།།དེ་ལྟར་བྱེད་ནུས་པར་བླ་མ་ལྷས་བྱིན་གྱིས་བརླབ།
ཏུ་གསོལ།སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་མཆོག་དང་དུས་ནམ་ཡང་མ་བྲལ་ན་ཅི་མ་རུང་མི་འབྲལ་བར་གྱུར་ཅིག།མི་འབྲལ་བར་བདག་གིས་བྱའོ།།དེ་ལྟར་བྱེད་ནུས་པར་བླ་མ་ལྷས་བྱིན་གྱིས
བརླབ་ཏུ་གསོལ།ཞེས་གསོལ་བ་བཏབ་པས།སྐྱབས་ཡུལ་རྣམས་ཀྱི་སྐུ་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་བབས།རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས།ཐོག་མེད་ནས

བསགས་པའི་སྡིག་ལྷུང་སྒྲིབ་པ་ཐམས་ཅད་དང་ཁྱད་པར་དུ་ཡང་ཉེ་རིང་ཆགས་སྡང་སོགས་ཚད་མེད་བཞིའི་མི་མཐུན་པའི་ཕྱོགས་ཐམས་ཅད་བྱང་ཞིང་དང་།ལུས་དྲངས་གསལ་འོད་ཀྱི་རང་བཞིན་ཅན་དུ་གྱུར།
ཚེད་ད་ང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས།ཁྱད་པར་རང་གཞན་སེམས་ཅན་ཐམས་ཅད་དུས་རྟག་ཏུ་ཚད་མེད་བཞི་ལ་གནས་པར་གྱུར་པར་བསམ།དེ་ནས་སེམས་བསྐྱེད་ཀྱི་དམིགས
རྣམ་ལེགས་པར་གསལ་བཏབ་སྟེ།སངས་རྒྱས་ཆོས་དང་ཚོགས་ཀྱི་མཆོག་རྣམས་ལ།།བྱང་ཆུབ་ཐར་དུ་བདག་ནི་སྐྱབས་སུ་མཆི།།བདག་གིས་སྦྱིན་སོགས་བགྱིས་པ་འདི་དག་གིས།།འགྲོ་ལ་ཕན་ཕྱིར་སངས་རྒྱས
འགྲུབ་པར་ཤོག།ཨེ་སའན་གསུམ་བརྗོད།དེ་ལྟར་སེམས་བསྐྱེད་པས།བླ་མཐུབ་པའི་དབང་པོ་འཁོར་དང་བཅས་པ་མཆོག་ཏུ་དགྱེས་ཏེ།ཐུགས་ཀའི་ཧཱུཾ་ལས་འོད་ཟེར་འབྲོས།འཁོར་རྣམས་འོད་དུ་ཞུ་ནས་གཙོ་བོལ
ཐིམགཙོ་བོ་ཡང་དགྱེས་བཞིན་རང་ལ་ཐིམ་པས།སེང་ཁྲི་པདྨ་ཉི་ཟླའི་དཀྱིལ་འཁོར་གྱི་གདན་ལ་རང་ཉིད་རྒྱལ་བ་ཤཱཀྱ་ཐུབ་པ་སྐུ་མདོག་གསེང་བཙོ་མ་ལྟ་བུ་དབུ་གཙུག་ཏོར་དང་ལྡན་པ།ཞལ་གཅིག་ཕྱག་གཉིས
ཀྱི་གཡས་ས་གནོན་དང་།གཡོན་མཉམ་བཞག་གི་སྟེང་ན་བདུད་རྩིས་གང་བའི་ལྷུང་བཟེད་བསྣམས་པ།སྐུ་ལ་ཆོས་གོས་དུ་སྨྲིག་གི་མདོག་ཅན་གསུམ་མཛེས་པར་གསོལ་བ།མཚན་དཔེས་བརྒྱན་པའི་དྭངས་གསལ

འོད་ཀྱི་རང་བཞིན་ཅན།སྐུ་ལས་སྐྱེས་པའི་འོད་ཀྱི་ཕུང་པོའི་དབུས་ན་ཞབས་གཉིས་རྡོ་རྗེ་སྐྱིལ་ཀྲུང་གིས་བཞུགས་པའི་སྐུ་ལས་འོད་ཟེར་དཔག་ཏུ་མེད་པ་འཕྲོས།སྣོད་བཅུད་ཐམས་ཅད་ཀྱི་མ་དག་པ་སྦྱངས།སྣོད་ཐམས
ཅད་དག་པའི་ཞིང་དང་།བཅུད་ཀྱི་སེམས་ཅན་ཐམས་ཅད་བླ་མ་ཐུབ་པའི་དབང་པོའི་གོ་འཕང་ལ་བཀོད།རང་གཞན་ཐམས་ཅད་ཐུབ་པའི་དབང་པོར་གསལ་བའི་ཐུགས་གར་ཟླ་བའི་དཀྱིལ་འཁོར་གྱི་སྟེང་དུ།ཨོཾ་དཀར
་ཧཱུཾ་སེར་པོས་མཚན་པའི་མཐའ་སྐོར་དུ།ཨོཾ་མུ་ནེ་མུ་ནེ་མ་ཧཱ་མུ་ནི་ཡེ་སྭཱ་ཧཱ།ཞེས་པས་བསྐོར་བར་གྱུར་པར་བསམ་ལ།རང་གཞན་ཐམས་ཅད་ཀྱིས་ཟློས་པར་མོས་ལ་ཅི་འགྲུབ་བཟླས་མཐར།དགེ་བ་འདི་ཡིས་མྱུར
དུ་བ་དང་།།བླ་མ་མཆོག་གསུམ་འགྲུབ་གྱུར་ནས།།འགྲོ་བ་གཅིག་ཀྱང་མེ་ལུས་པར།།དེ་ཡི་ས་ལ་འགོད་པར་ཤོང་།།ཅེས་སོགས་བསྲོ་སྨོན་གང་རྒྱས་བྱ།སྤྲོ་ན།བདག་ནི་དང་ནས་བྱང་ཆུབ་སྙིང་པོའི་བར།།དཀོན
མཆོག་གསུམ་དང་ནམ་ཡང་མི་འབྲལ་ཞིང་།།དགེ་བའི་བཤེས་གཉེན་བསྟེན་ཅིང་དམ་ཆོས་ཉན།།ཚུལ་བཞིན་ཡིད་བྱེད་ཆོས་དང་མཐུན་པར་བསྒྲུབ།།དབང་པོ་དུལ་ཞིང་བསླབ་གཞི་ཅི་ནུས་འཛིན།།འགྲོ་ལ་སྙིང་བརྩེ
དཀོན་མ་ཆོག་མཆོད་ལ་བརྩོན།།ལྷག་རྔན་མི་བསྟེན་སེམས་ཅན་གནོད་འཚེ་སྤོང་།།མི་སྟེགས་ཅན་གྱི་གྲོགས་དང་མི་འགྲོགས་ཤིང་།།དཀོན་མཆོག་གསུམ་གྱི་གཟུགས་བརྟན་ཙམ་ལ་ཡང་།།མཆོག་གསུམ་དངོས

ལྟར་གུས་ཤིང་སྤྱི་བོར་འཛིན།།ཡོན་ཏན་ཁྱད་པར་ཤེས་པས་སྐྱབས་སུ་འགྲོ།།བཀའ་དྲིན་དྲན་པས་མཆོད་པ་བཅུ་ལ་བརྩོན།།སྙིང་བརྩེས་འགྲོ་བ་གཞན་ཡང་སྐྱབས་འགྲོར་འགོད།།བྱ་དགོས་ཐབས་ཀུན
སྐྱབས་འགྲོ་ཉིད་ལ་དྲིལ།།ཕན་ཡོན་དྲན་པས་དུས་དྲུག་སྐྱབས་འགྲོ་བྱེད།།བཞད་ག་ཙམ་དང་སྲོག་ཕྱིར་སྐྱབས་མི་གཏོང་།།བཅུ་ཕྲག་གཉིས་ཀྱི་གྲངས་ལྡན་བསླབ་བྱ་ལ།།བརྩོན་བཞིན་རྟག་ཏུ་སྐྱབས་སུ་འགྲོ་བར
ཤོག།དེ་ལྟར་རྩེ་གཅིག་སྐྱབས་སུ་སོང་བའི་མཐུས།།ནང་བ་སངས་རྒྱས་པར་ཆུད་སྡོམ་པ་ཀུན།།སྐྱེ་བའི་རྟེན་དུ་འགྱུར་ཞིང་སྔོན་བསགས་ཀྱི།།ལས་སྒྲིབ་ཐམས་ཅད་བསྲབས་ཤིང་འཛད་པ་དང་།མཁའ་ལྟར་ཆུ
ཆེན་བསོད་ནམས་འཐོབ་པ་དང་།།ངན་འགྲོར་མི་ལྟུང་མི་དང་མི་མིན་གྱིས།།བར་ཆད་དག་གིས་མི་ཚུགས་ཅི་བསམ་འགྲུབ།།མྱུར་དུ་འཚང་རྒྱའི་ཕན་ཡོན་རྣམ་པ་བརྒྱུད།།མངོན་དུ་འགྱུར་བའི་སྐལ་བཟང་ཐོབ་གྱུར་ཏེ།།
གནས་སྐབས་མཐར་ཐུག་དོན་གཉིས་ལྷུན་འགྲུབ་ཤོག།ཅེས་རྗེ་བཙུན་བློ་བཟང་ལུང་རིགས་རྒྱ་མཚོས་མཛད་པའང་འདོན།ཐུན་མཚམས་སུ་ཡང་སྐྱབས་འགྲོའི་དམིགས་རྣམ་སྟོན་པའི་གསུང་རབ་དགོངས་འགྲེལ
དང་བཅས་པ་ལ་ཐོས་བསམ་ནན་ཏན་བྱེད་པ་དང་།སྐྱབས་འགྲོ་རྣམ་དག་རྒྱུད་ལ་སྐྱེས་ཏེ་གོང་འཕེལ་དུ་འགྲོ་བའི་མཐུན་རྐྱེན་ཚོགས་བསགས་པ་དང་།འགལ་རྐྱེན་སྒྲིབ་པ་སྦྱོང་བ་ལ་སྒོ་དུ་མ་ནས་འབད་པ་དང་།སྐྱབས

འགྲོའི་བསླབ་བྱའི་ནང་དུ་མདོ་སྔགས་ཀྱི་ཉམས་ལེན་མཐའ་དག་དང་།སྡོམ་པ་གསུམ་གྱི་བསྲུང་བྱ་ཐམས་ཅད་འདུ་བའི་ཚུལ་ལེགས་པར་ཤེས་པར་བྱས་ཏེ།གོང་དུ་བཤད་པའི་སྐྱབས་འགྲོའི་བསླབ་བྱ་ཉི་ཤུ་སོགས།
གླེང་ཁས་བླང་བའི་སྡོམ་པ་གསུམ་གྱི་བཅས་ཁྲིམས་དག་པར་བྱ་བ་དང་།དབང་པོའི་སྒོ་སྡོམ་པ་དང་།ཤེས་བཞིན་དུ་སྤྱོད་པ་དང་།ཟས་ཀྱི་ཚོད་རིག་པ་དང་།མི་ཉལ་བར་རྣལ་འབྱོར་ལ་བརྩོན་ཞིང་ཉལ་བ་དང་ལྡང
བའི་ཚེ་ཇི་ལྟར་བྱ་བ་དང་།ཁྲུས་དང་།ཟས་གོས་འགྲོ་འདུག་གི་རྣལ་འབྱོར་ལ་བརྩོན་པ་སོགས་ཐུན་མཚམས་ཀྱི་བྱ་བ་རྣམས་ལམ་ཁྲིད་སོགས་ནས་འབྱུང་བ་ལྟར་ཚུལ་བཞིན་དུ་ཉམས་སུ་བླངས་ཏེ་དལ་འབྱོར་ཐོབ་པ
དོན་ལྡན་དུ་བྱའོ།།དགེ་འདིས་རང་གཞན་ཚེ་རབས་ཐམས་ཅད་དུ།།དཀོན་མཆོག་གསུམ་དང་ནམ་ཡང་མི་འབྲལ་ཞིང་།།དཀོན་མཆོག་གསུམ་པོ་རྒྱུན་དུ་མཆོད་པ་དང་།།དཀོན་མཆོག་གསུམ་གྱི་འཕྲིན་
ལས་འཇུག་པར་ཤོག།ཅེས་སྐྱབས་འགྲོའི་ཁྲིད་ཡིག་ཐར་པའི་གྲོང་ཁྱེར་དུ་འཇུག་པའི་གཞུང་ལམ་དད་པའི་སྒོ་འབྱེད་བྱིན་རླབས་ཀྱི་གཏེར་མཛོད་ཅེས་བྱ་བ་འདི་ཡང་།རང་དང་རང་འདྲ་བ་ལ།ཉམས་ལེན་གཞན
ལས་ཀྱང་།ཐོག་མའི་སྐྱབས་འགྲོ་འདི་ཉིད་གལ་ཆེ་བར་བསམ་ནས།བརྗེད་བྱང་ཞིག་འབྲི་འདུན་ཡོད་པའི་ཁར།སྡོམ་བརྩོན་སྡེ་སྣོད་འཛིན་པ་དུ་མས་ཀྱང་དོན་གཉེར་ཆེན་པོས་ཡང་ཡང་བསྐུལ་བ་ལ་བརྟེན་ནས།

།།རྗེ་ཐམས་ཅད་མཁྱེན་པའི་གསུང་ལ་གཞི་བྱས།བཀའ་དྲིན་མཚུངས་མེད་རྗེ་དགེ་འདུན་བསྟན་འཛིན་རྒྱ་མཚོའི་གསུང་གིས་ཟུར་བརྒྱན།གཞན་བྱམས་ཆོས་རྩ་འགྲེལ་རྣམས་དང་།ས་སྡེ་སོགས་དང་།དབུ།།
མའི་སྐོར་དང་།འདུལ་བ་ལུང་དང་།མདོ་སྡེ་དུ་མ་ནས་ཁ་ཅུང་ཟད་བསྐང་།དཀོན་མཆོག་རྗེས་སུ་དྲན་པའི་ཟད་ཀར།རྗེས་དྲན་གྱི་མདོ་འགྲེལ་དཀའ་ཆེན་རིན་པོ་ཆེས་མཛད་པ་སོགས་རྒྱས་པ་མང་དུ་མཐོང་ཡང་།
རྗེ་འཇིགས་མེད་དབང་པོའི་གསུང་།མདོར་བསྡུས་ཤིང་ཞལ་གསལ་བས་ན།བྲི་བསྣན་ཅུང་ཟད་དང་བཅས།དེ་ཇི་ལྟ་བ་བཞིན་དུ་བཀོད།སྐྱབས་ཀྱི་ངོ་བོ་དང་།ཁྱད་པར་དང་།སྐྱབས་སུ་འགྲོ་ཚུལ་སོགས་ལ་ཞིབ
ཆ་འདོན་པའི་ཕྱིར།མཐའ་དཔྱོད་ཕྲན་བུ་ཞིག་དང་།མཇུག་ཏུ་བློ་དམན་རྣམས་ལ་སྐྱབས་འགྲོ་འདོན་ཚུལ་མདོར་བསྡུས་དང་བཅས།བློ་དང་རྩོལ་བ་དམན་པས་གཞུང་ལུགས་གཞན་མང་པོ་བལྟ་མི་ནུས་པ་རྣམས
ཀྱི་ཆེད་དུ།སྐྱབས་འགྲོ་རེ་བྱེད་འདོད་པ་རྣམས་ལ་གང་ཉེ་བར་མཁོ་བ་རྣམས་དཀྱུས་གཅིག་ལ་ཁ་ཚང་བར་བྱས་ཏེ།སྐྱབས་འགྲོ་ཙམ་གྱི་དགེ་བསྙེན་ལ་རིན་ཆེན་རྡོ་རྗེས།གནས་མཆོག་ཡིད་དགའ་ཆོས་འཛིན་
གྱི